open-index/open-wikipedia-markdown huggingface dataset:
Carroll

**Carroll** voi tarkoittaa ainakin seuraavia:

## Henkilöt

### Etunimenä

* Carroll Baker (s. 1931), yhdysvaltalainen näyttelijä
* Carroll Ballard (s. 1937), yhdysvaltalainen elokuvaohjaaja
* Carroll A. Campbell (1940&ndash;2005), yhdysvaltalainen poliitikko
* Carroll Morgan (1947&ndash;2018), kanadalainen nyrkkeilijä
* Carroll O’Connor (1924&ndash;2001), yhdysvaltalainen näyttelijä
* Carroll Shelby (1923&ndash;2012), yhdysvaltalainen autourheilija

### Sukunimenä

* Adam Carroll (s. 1982), brittiläinen autourheilija
* Andy Carroll (s. 1989), brittiläinen jalkapalloilija
* Charles Carroll (1737&ndash;1832), yhdysvaltalainen poliitikko
* Cynthia Carroll (s. 1956), yhdysvaltalainen yritysjohtaja
* Diahann Carroll (1935–2019), yhdysvaltalainen näyttelijä ja laulaja
* Eddie Carroll (1933&ndash;2010), kanadalainen näyttelijä
* Francis Patrick Carroll (1930&ndash;2024), australialainen arkkipiispa
* Harry Carroll (1892&ndash;1962), yhdysvaltalainen säveltäjä, pianisti ja näyttelijä
* Jaycee Carroll (s. 1983), yhdysvaltalainen koripalloilija
* Lewis Carroll (1832&ndash;1898), brittiläinen kirjailija
* Madeleine Carroll (1906&ndash;1987), brittiläinen näyttelijä
* Nancy Carroll (1903&ndash;1965), yhdysvaltalainen näyttelijä
* Pat Carroll (1927–2022), yhdysvaltalainen näyttelijä ja komedienne
* Rocky Carroll (s. 1963), yhdysvaltalainen näyttelijä
* Ronnie Carroll (1934&ndash;2015), pohjoisirlantilainen laulaja
* Sean B. Carroll (s. 1960), yhdysvaltalainen evoluutiobiologi
* Sean M. Carroll (s. 1966), yhdysvaltalainen fyysikko
* Seán Carroll (1892–1954), irlantilainen poliitikko
* Tom Carroll (s. 1992), brittiläinen jalkapalloilija

## Paikat

Carroll-nimiset piirikunnat Yhdysvalloissa:

* Carrollin piirikunta (Arkansas)
* Carrollin piirikunta (Georgia)
* Carrollin piirikunta (Illinois)
* Carrollin piirikunta (Indiana)
* Carrollin piirikunta (Iowa)
* Carrollin piirikunta (Kentucky)
* East Carrollin piirikunta (Louisiana)
* West Carrollin piirikunta (Louisiana)
* Carrollin piirikunta (Maryland)
* Carrollin piirikunta (Mississippi)
* Carrollin piirikunta (Missouri)
* Carrollin piirikunta (New Hampshire)
* Carrollin piirikunta (Ohio)
* Carrollin piirikunta (Tennessee)
* Carrollin piirikunta (Virginia)
Luigi Longo

**Luigi Longo** (15. maaliskuuta 1900 Fubine Monferrato, Piemonte – 16. lokakuuta 1980 Rooma) oli italialainen poliitikko, joka toimi Italian kommunistisen puolueen (PCI) pääsihteerinä vuosina 1964–1972.

Longo oli PCI:n perustajajäsen. Hän lähti maanpakoon, kun Benito Mussolinin fasistihallinto kielsi puolueen toiminnan. Longo edusti PCI:tä kommunistisen nuorisointernationaalin toimeenpanevassa komiteassa ja vuodesta 1933 Kominternin johtoelimissä. Hän organisoi vuonna 1935 Brysselissä Italian–Etiopian sodan vastaisen kansainvälisen kongressin. Longo osallistui Espanjan sisällissotaan kansainvälisten prikaatien poliittisena komissaarina. Hänet vangittiin vuonna 1939 Ranskassa ja luovutettiin myöhemmin Italiaan, jossa hän joutui vankilaan. Pietro Badoglion hallitus vapautti hänet vuoden 1943 vallanvaihdoksen yhteydessä. Longo oli toisen maailmansodan lopulla yksi Italian partisaanijoukkojen johtajista ja toimi *Corpo volontari della libertàn* (CVL) apulaiskomentajana. Partisaani Walter Audisio teloitti vangitun Mussolinin huhtikuussa 1945 Longon antamalla valtuutuksella. Yhdysvallat myönsi Longolle sodan jälkeen Bronze Star -ansiomerkin.

Longosta tuli sodan jälkeen PCI:n apulaispääsihteeri. Hän edusti puoluettaan Kominformin perustavassa kokouksessa vuonna 1947. Pääsihteeri Palmiro Togliattin kuoltua vuonna 1964 Longo valittiin hänen seuraajakseen. Longo oli aiemmin tunnettu uskollisuudestaan Neuvostoliitolle, mutta pääsihteerinä hän jatkoi Togliattin aloittamaa linjaa korostamalla PCI:n aatteellista itsenäisyyttä ja ”italialaista tietä sosialismiin”. Longon kaudella PCI muun muassa tuomitsi Neuvostoliiton vuoden 1968 Tšekkoslovakian miehityksen. Vetäydyttyään pääsihteerin tehtävästä vuonna 1972 Longo jatkoi kunniatehtävässä puolueen puheenjohtajana. Hän kannatti edelleen ajatusta vaihtoehtoisista teistä sosialismiin, mutta arvosteli seuraajansa Enrico Berlinguerin omaksumaa ”historiallisen kompromissin” politiikkaa.

## Lähteet

## Aiheesta muualla
Leszno

**Leszno** on kaupunki Ison-Puolan voivodikunnassa Länsi-Puolassa. Se on yksi voivodikuntansa suurimmista kaupungeista ja sijaitsee noin 70 kilometriä Poznańista etelään. Kaupungissa asui vuoden 2019 arvion mukaan 63&nbsp;505 asukasta. Leszno on Ison-Puolan tärkeä rautatien risteys ja teollisuuden keskus.

Leszno oli vuosina 1975–1998 Lesznon voivodikunnan hallinnollinen keskus.

## Valokuvia

Tiedosto:Ratusz w Lesznie (2).jpg|Lesznon kaupungintalo
Tiedosto:Leszno,ulica Słowiańska.jpg|Słowiańskan katu
Tiedosto:PL SuperMarker Leszno_Zaborowo_Kosciol 2.jpg|Entinen kalvinistikirkko, peräisin 1600-luvulta
Tiedosto:Dworzec PKP Leszno 02.jpg|Rautatieasema
Tiedosto:2008-02 Leszno 01.jpg|Lesznon korkeakoulu


## Lähteet

## Aiheesta muualla
Pentti Tuominen (tietokirjailija)

**Pentti Juhani Tuominen** (s. 27. lokakuuta 1942 Pertteli) on suomalainen tietokirjailija ja luennoitsija. Hän on koulutukseltaan yhteiskuntatieteilijä ja suorittanut filosofian maisterin tutkinnon Turun yliopistossa 1967.

Työelämässä Pentti Tuominen on toiminut tietotekniikan kehitystehtävissä eri yrityksissä sekä perustanut mm. Tohtori.fi -nimisen terveystiedon verkkopalvelun (nykyisin Terve.fi). Hän on toiminut suomalaisissa vapaamuurarijärjestöissä aktiivisesti 1980-luvulta alkaen ja kirjoittanut mm. useita vapaamuurariuden aatteellista sisältöä valottavia kirjoja. Gnostilaisuuteen hän alkoi perehtyä 1990-luvun puolivälissä ja perusti 2009 yhdessä saman henkisten ystäviensä kanssa Suomeen Gnostilaisen Seuran, jonka puheenjohtajana hän on toiminut alusta alkaen. Tietokirjailijana hänen kiinnostuksen kohteita ovat antiikin filosofia, uskontojen historia,  gnostilaisuus, hermetismi ja esoteerinen mystiikka, kuten vapaamuurarius ja ruusuristiläisyys.

Pentti Tuominen on ahkera luennoitsija, lehtiartikkelien kirjoittaja sekä tietokirjailija. Hän on kirjoittanut seuraavat kirjat: 
* Selviävätkö ne milloinkaan – Kysymyksiä ja vastauksia vapaamuurariudesta, 2007 
* Gnostilaisuuden kolmas vuosituhat (pseudonyymillä Johann Erle), 2009
* Väsytkö vai siirrytkö – Rituaalien taustoista ja kätketyistä merkityksistä, 2014
* Kadonnut Sana – Salattujen totuuksien pohdiskelua, 2017
* Oletko mestarimuurari – Vapaamuurarien etiikka ja perinnäistavat, 2019
* Gnosis – Löytöretkiä sisimpään itseen, 2019
* Fiktioiden puutarha – Uskontojen kriittinen historia, 2025
* Valon lähettiläät – Gnostilaisuus ennen ja nyt, 2026

Pentti Tuominen on ollut mukana seuraavien kirjojen suomentamisessa:
* Corpus Hermeticum, Smaragditaulu ja muita hermeettisiä tekstejä (Hermes Trismegistos), 2020
* Kybalion, Tutkimus muinaisen Egyptin ja Kreikan hermeettisestä filosofiasta (Kolme Vihittyä), 2023

## Lähteet
* Kuninkaantien Kilta
* Gnostilainen Seura

### Viitteet
Dieskaun toinen maakätkö

**Dieskaun toinen maakätkö** on Saksan Sachsen-Anhaltissa, Kabelsketalin Dieskaussa löytynyt maakätkö, joka liitetään varhaispronssikautiseen Únětice-kulttuuriin. Se ajoitetaan väljästi sisältämiänsä esineiden avulla 2000–1700 eaa., joka tarkoittaa Mouchan periodisoinnissa Úněticen klassista kautta.

## Nimitys
Nimitys viittaa kolmeen Dieskaussa tunnettuun maakätköön, joista tämä on ajallisesti toinen. Sitä kutsutaan sakalaisessa kirjallisuudessa joko *Depot II von Dieskau* tai *Hortfund II von Dieskau*.

## Historiaa
Kätkö paljastui maankaivuussa marraskuussa 1904. Löytö toimitettiin Hallessa sijaitsevaan valtion esihistorialliseen museoon (Landesmuseum für Vorgeschichte), jonka pysyväisnäyttelyyn se nykyään kuuluu. Ensimmäinen määkätkö löytyi jo vuonna 1874 ja kolmas vuonna 1937.

## Maakätkö
Maakätkö on tehty kulttuurille tyypilliseen tapaan maahan kaivettuun suureen keraamiseen astiaan. Esineet oli laitettu ruukkuun, joka oli sitten suljettu ja peitetty maalla-aineksella. Ruukusta löytyi seuraavia esineitä (yhteensä 69 pronssiesinettä) :
* 27 pronssista rengasta:
** 10 kaularengas: 205–250 grammaa painavia ()
** 4 jalkarengasta: yhteensä 760 grammaa
** 2 jalkarengasta, jossa kolme reikää, 760 grammaa yhteensä
** 2 jalkarengasta, joissa katkos venyttämiseen, 285 grammaa kukin
** 6 rannerengasta, torque, 145–285 grammaa
** 3 muuta rannerengasta: 390, 515 ja 105 grammaa
* 2 spiraalista rannekorua: yhteensä 660 grammaa
* 3 tikarikirvestä (pronssiset varret mukana): 670, 1045 ja 360 grammaa
* 11 tikarikirveen terää: 22,50–30,00 senttimetriä pitkät, 120–445 grammaa painavat
* reunuskirves: 13 senttimetriä pitkä ja 6,5 senttimetriä leveä, 245 grammaa
* 2 kapeaa reikäkirvestä (): molemmat 30,50 senttimetriä pitkät, 650 ja 720 grammaa
* 23 kaulanauhan spiraalihelmeä

Pronssiesineiden lisäksi löytyi 106 meripihkasta valmistettua kaulanauhan helmeä, jotka olivat 10–15 millimetrin kokoiset . Maakätkön sisältämien esineiden kokonaispaino on noin 16 kilogrammaa, mikä tekee siitä yhden Keski-Saksan varhaispronssikauden suurimmista maakätköistä.

## Huomioita

## Lähteet
* 
### Viitteet

## Aiheesta muualla

* Museum Digital: Landesmuseum für Vorgeschichte Halle – Hortfund II von Dieskau  (valokuvia)
Imogen Cunningham

**Imogen Cunningham** (1883–1976) oli yhdysvaltalainen valokuvaaja, joka tuli tunnetuksi alastonkuvauksen uranuurtajana, omakuvistaan ja kasviaiheistaan. Hänen sanotaan kääntäneen päälaelleen sukupuoliroolit alastonkuvauksessa: kun miehet olivat pitkään maalanneet ja valokuvanneet alastomia naisia, Imogen Cunningham käytti kuviensa mallina aviomiestään Roi Partridgea.

Imogen Cunningham varttui Yhdysvaltojen luoteisessa Oregonin osavaltiossa. Valokuvauksesta jo varhain kiinnostuneelle tytölle ei ollut länsirannikolla tarjolla alan taiteellista koulutusta, joten hän opiskeli kemiaa Washingtonin yliopistossa ja teki lopputyönsä valokuvien vedostamistekniikasta. Stipendin avulla hän pääsi jatko-opintoihin Saksan Dresdenin teknilliseen korkeakouluun. Cunningham perusti Seattleen oman valokuvaamon ja alkoi saada mainetta muotokuvaajana.

Cunningham otti työnsä ohella alastontutkielmia muun muassa aviomiehestään. Ne olivat aluksi piktorialistisia, maalauksia jäljittelemään pyrkiviä. 1920-luvulla hän muutti tyyliään realistisemmaksi iholle osuvan valon tutkielmiksi, joissa mallit eivät useinkaan näytä kasvojaan. Lasten ollessa pieniä Cunningham kiinnostui puutarhansa kasvien muodoista ja kehitti niidenkin kuvaamiseen aivan omanlaisensa tyylin yksivärisine taustoineen ja jyrkkine valoine ja varjoineen.

Imogen Cunninghamin töitä on ensi kertaa esillä Suomessa Turun taidemuseon näyttelyssä kesällä 2019.

## Lähteet

## Aiheesta muualla
*Cunninghamin näyttelyn esittely , Turun taidemuseo 2019
Karel Boeschoten

**Karel Boeschoten** on alankomaalainen viulisti ja säveltäjä. Hän opiskeli Herman Krebbersin ja Igor Ozimin johdolla. Hän on esiintynyt sellaisten orkestereiden kuin Concertgebouw-orkesterin ja Camerata Bernin kanssa. Hän vieraili La Scalan orkesterin konserttimestarina vuonna 2004. Hän on esiintynyt myös solistina esimerkiksi Carnegie Hallissa. Sävellystyössään hän on keskittynyt etenkin sooloviuluteoksiin. Hän on ulottanut toimintansa myös taidemusiikin ulkopuolelle, kuten flamencon ja jazzin pariin; Kalandos-yhtyeen soittajana hän on tulkinnut unkarilaista ja romanialaista kansanmusiikkia.

Boeschoten oli sveitsiläisen Rüttihubeliade-festivaalin taiteellinen johtaja vuoteen 2016 saakka.

## Lähteet

## Aiheesta muualla
* Viralliset sivut
Kasmir Uusitupa

**Kasmir Uusitupa** (s. 1995 Helsinki) on suomalainen viulisti. Hän aloitti kuusivuotiaana opiskelun Itä-Helsingin musiikkiopistossa. Sibelius-Akatemiassa hän sai opetusta professori Kaija Saariketulta vuosina 2008–2017. Syksyllä 2016 hän lähti Pariisin konservatorioon, jossa hän sai vaihto-opiskelijana opetusta Olivier Charlierilta. Antti Tikkanen on myös toiminut opettajana. 

Uusitupa on osallistunut Hagai Shahamin, Serguei Azizianin, Aaron Rosandin ja Pavel Vernikovin vetämille mestarikursseille.

Uusitupa on ollut solistina useissa orkestereissa ja soittanut Borea-kvartetin jäsenenä. Hän on osallistunut useisiin viulukilpailuihin, kuten Sibelius-viulukilpailuun ja Kuopion viulukilpailuun. Jälkimmäisessä hän eteni finalistiksi keväällä 2015. Hän pääsi tällöin Sibelius-Akatemian sinfoniaorkesterin solistiksi. Hänen istrunmenttinsa on OP Ryhmän Taidesäätiön vuoden 1702 Antonio Stradivari -viulu "Iiriläinen". Uusitupa on myös tulkinnut kansanmusiikkia eri festivaaleilla ja osallistunut Kuhmon Kamarimusiikkiin.

Vuosina 2017-2021 Uusitupa toimi Kamarikesä-festivaalin taiteellisena johtajana yhdessä Tami Pohjolan, Riina Piirilän, Senja Rummukaisen ja Johannes Piirron kanssa.

## Lähteet
Leon diskografia

Suomalaisen laulaja-lauluntekijän **[[Leo (laulaja)|Leo]]n** diskografia koostuu kolmesta studioalbumista, 15 singlestä ja neljästä musiikkivideosta. Tämän lisäksi hän on vieraillut muiden artistien kappaleilla.

Leo aloitti musiikkiuransa Face of God -yhtyeessä vuonna 2010. Yhtye julkaisi useita kappaleita omakustanteisesti, kunnes se lopetti toimintansa vuonna 2015. Leo solmi levytyssopimuksen Sony Musicin kanssa alkuvuodesta 2016. Hänen ensisinglensä ”Mun piti olla sun” julkaistiin toukokuussa 2016, ja se nousi Suomen radiosoittolistan sijalle 69. Syksyllä julkaistiin singlet ”Kylmä ja sataa” ja ”Mä valehtele”. Toukokuussa 2017 julkaistiin Leon neljäs single ”Sano mitä sanot”, joka nousi jälleen radiosoittolistan 69. sijalle. Syyskuussa julkaistu single ”Kaikki mitä rakastin” kapusi radiosoittolistan sijalle 14 ja striimauslistan sijalle 45. Kappale on sittemmin ylittänyt kultarajan. Leon debyyttialbumi *[[Leo (albumi)|Leo]]* julkaistiin 13. lokakuuta 2017, ja se nousi Suomen virallisen albumilistan sijalle 24.

Helmikuussa 2018 Leo julkaisi singlen ”Jos käykin niin”. Heinäkuussa hän julkaisi kappaleen ”Mul on sut”, jolla vierailee Janna. Kappale nousi parhaimmillaan radiosoittolistan sijalle 37. Lokakuussa *[[Anna laulu lahjaksi]]* -kokoelmalevyltä julkaistiin singlenä Leon kappale ”Pieni laulu”. Leon toisen studioalbumin ensimmäinen single ”Nuori, kaunis ja vapaa” julkaistiin huhtikuussa 2019, ja se nousi radiosoittolistan sijalle 60. Heinäkuussa hän julkaisi singlen ”Mikä laulaen tulee se bailaten menee”. Marraskuussa julkaistiin single ”Kultaa”, joka nousi radiosoittolistan 50. sijalle. Maaliskuussa 2020 Leo julkaisi singlen ”Koko yön”, jolla vierailee Irina. Leon toinen studioalbumi *Mä rakastan sua* julkaistiin 24. huhtikuuta 2020.

Leo Stillman julkaisi 13.9.2024 uransa kolmannen albuminsa Ihmiset & ongelmat. Albumi on läpileikkaus artistin elämän keskeisistä teemoista – Ihmisistä ja onglemista.

## Studioalbumit

## Singlet

### Vierailijana

## Musiikkivideot

## Lähteet
Orschwiller

**Orschwiller** on kunta Koillis-Ranskassa Bas-Rhinin departementissa Grand Estin alueella. Se sijaitsee noin 55 kilometriä Strasbourgin kaupungista lounaaseen.

Kunnan nähtävyyksiä on keskiaikainen linna *Château du Haut-Kœnigsbourg*. Linna hylättiin kolmikymmenvuotisen sodan jälkeen vuonna 1683. Linna lahjoitettiin Saksan keisari Vilhelm II:lle vuonna 1899. Keisari palkkasi keskiaikaisiin linnoituksiin erikoistuneen arkkitehdin Bodo Ebhardtin tekemään entisöinnin, joka valmistui vuonna 1908. Linna ennallistettiin sellaiseksi kun sen on arveltu olevan noin vuonna 1500. Nykyään linnassa käy vuosittain noin puoli miljoonaa vierailijaa.

## Lähteet

## Aiheesta muualla
Erica (nimi)

**Erica** on naisen etunimi. Suomessa nimi Erica on 1900-luvun alusta toukokuuhun 2025 mennessä annettu noin 2&nbsp;240 naiselle.

## Tunnettuja Ericoita

* Erica Alfridi (s. 1968), italialainen kilpakävelijä
* Erica Campbell (s. 1981), yhdysvaltalainen alastonmalli
* Erica Carlson (s. 1981), ruotsalainen näyttelijä
* Erica-Irene Daes, *Érika-Eiríni Ntaï* (1925–2017), kreikkalainen diplomaatti ja poliitikko
* Erica Durance (s. 1978), kanadalainen näyttelijä
* Erica Ericsson (s. 1990), ruotsalainen jääkiekkoilija
* Erica Goodman (s. 1948), kanadalainen harpisti
* Erica Hjerpe (s. 1993), suomalainen seiväshyppääjä
* Erica Jarder (s. 1986), ruotsalainen pituushyppääjä
* Erica Johansson (s. 1974), ruotsalainen pituushyppääjä
* Erica Jong (s. 1942), yhdysvaltalainen kirjailija
* Erica Moore (s. 1988), yhdysvaltalainen keskimatkojen juoksija
* Erica Pedretti (1930–2022), sveitsiläinen kirjailija ja kuvataiteilija
* Erica Rosendahl (s. 2006), suomalainen pesäpalloilija
* Erica Sullivan (s. 2000), yhdysvaltalainen uimari
* Erica Terpstra (s. 1943), alankomaalainen uimari
* Erica Wiebe (s. 1989), kanadalainen painija ja olympiavoittaja
* Erica Åberg (s. 1976), suomalainen taloussosiologian tutkija

## Kuvitteellisia Ericoita

* Erica Hahn, kuvitteellinen kirurgi televisiosarjassa Greyn anatomia

## Lähteet

## Aiheesta muualla
Heather

**Heather** on naisen etunimi. Suomessa nimi Heather on kesäkuun 2019 loppuun mennessä annettu alle 108 naiselle. 

## Tunnettuja Heathereja

* Heather Armitage (s. 1933), brittiläinen pikajuoksija
* Heather Fell (s. 1983), brittiläinen nykyaikainen viisiottelija
* Heather Graham (s. 1970), yhdysvaltalainen näyttelijä
* Heather Harper (1930–2019), irlantilainen oopperalaulaja
* Heather Hogan (s. 1985), yhdysvaltalainen näyttelijä
* Heather Kozar (s. 1976), yhdysvaltalainen valokuvamalli
* Heather Langenkamp (s. 1964), yhdysvaltalainen näyttelijä
* Heather Locklear (s. 1961), yhdysvaltalainen näyttelijä
* Heather Marks (s. 1988), kanadalainen malli
* Heather McCartney (s. 1962), yhdysvaltalaissyntyinen taiteilija
* Heather Morris (s. 1987), yhdysvaltalainen näyttelijä, tanssija ja laulaja
* Heather Nauert (s. 1970), yhdysvaltalainen toimittaja, virkamies ja tiedottaja
* Heather North (1945–2017), yhdysvaltalainen näyttelijä
* Heather O’Rourke (1975–1988), yhdysvaltalainen lapsinäyttelijä
* Heather Peace (s. 1975), brittiläinen muusikko ja näyttelijä
* Heather Richardson-Bergsma (s. 1989), yhdysvaltalainen pikaluistelija
* Heather Tom (s. 1975), yhdysvaltalainen näyttelijä
* Heather Watson (s. 1992), englantilainen tennispelaaja
* Heather Whitestone (s. 1973), yhdysvaltalainen balettitanssija ja kirjailija, Miss America 1995

## Lähteet

## Aiheesta muualla
Kiiltosilitys

**Kiiltosilitys** on kovaksi tärkätyn vaatteen osittainen silittäminen kiiltäväksi hankaamalla sitä kovalla alustalla. Tavallisesti kiiltosilitetään paidan etumus eli rintakappale, kalvosimet eli hihan rannekappaleet ja kaulus. Menetelmää käytettiin aiemmin varsinkin miesten juhlapaidoissa, sittemmin muotiin tuli himmeä tärkkäys.

Vielä 1920-luvulla esimerkiksi Tampereen talouskoulussa kiiltosilitys oli yhtenä oppiaineena.

Kiiltosilityksessä käytettiin sileäpohjaisia kiiltosilitysrautoja, jotka kuumennettiin erittäin korkeaan lämpötilaan, ja niitä käytettiin kiillottamaan erityisesti tärkättyjä liinavaatteita. Silitysraudan liikuttamiseen käytettiin toista kättä samalla, kun toisella kädellä levitettiin vaatteelle tärkkiä. Pystymallisia silitysrautoja käytettiin erityisesti silloin, kun haluttiin saavuttaa laadukas ja huoliteltu viimeistely vaatteille. Tällaiset silitysraudat kiinnitettiin joko jalustalle tai pitkien kahvojen kärkeen, mikä helpotti niiden käyttöä. Kiiltosilitystä varten oli tärkeää, että rauta oli hiottu sileäksi ja sen takaosan reunat oli pyöristetyt, jotta vaatekappaleet eivät vahingoittuisi. Raudan kuumuutta testattiin usein sylkäisemällä siihen tai hipaisemalla sitä sormella, varmistaen, että se oli riittävän kuuma silityksen suorittamiseen.

## Lähteet
Pirita (nimi)

**Pirita** on naisen etunimi. Suomessa nimi Pirita on vuoden 2019 loppuun mennessä annettu noin 1&nbsp;620 naiselle, joista yli puolet on 1980- ja 1990-luvuilla syntyneitä. Piritan nimipäivä on 7. lokakuuta, Pyhän Birgitan muistopäivänä.

Pirita on myös erään Tallinnan kaupunginosan nimi.

## Tunnettuja Pirita-nimisiä
* Pirita Lemmetyinen, moukarinheittäjä
* Pirita Niemenmaa, vuoden 2019 tangokuningatar
* Pirita Näkkäläjärvi, saamelainen toimittaja

## Kuvitteellisia Piritoja
* Pirita Salonius, tv-sarjassa *[[Salatut elämät]]*

## Lähteet
Adrian Ibañez-Resjan

**Adrián Ibáñez-Resjan** (s. 1997 Turku) on suomalainen viulisti. Hän syntyi taustaltaan venäläis-espanjalaiseen, musikaaliseen perheeseen. Hän sai kolmevuotiaasta saakka viulunsoiton alkeisopetusta isoisältään Araik Resjanilta. Sittemmin hän on opiskellut Sibelius-Akatemiassa Réka Szilvayn johdolla sekä Christoph Poppenin johdolla Münchenin Musiikkikorkeakoulussa. Nykyisin hän jatkaa Sibelius-Akatemiassa Päivyt Mellerin luokalla. 

Ibáñez-Resjan on osallistunut mestarikursseille, joilla hän on saanut ohjausta Ana Chumachenkolta, Elina Vähälältä, Zahar Bronilta, Aleksandr Vinnitskiltä ja Kaija Saariketulta.

Ibáñez-Resjan aloitti esiintymisen neljän vuoden iässä. Hän sai erikoispalkinnon lupaavana viulistina Moskovan Oistrah-kilpailussa vuonna 2006 ja Bukarestin kansainvälisen viulukilpailun toisen palkinnon vuonna 2007. Jyväskylän viulukilpailussa hän on saavuttanut voitot A-sarjassa vuonna 2009 ja B-sarjassa 2012. Grand Prize Virtuoso -kilpailun ensipalkinnon hän voitti vuonna 2015.

Ibáñez-Resjan on esiintynyt Turun ja Mäntän musiikkijuhlilla, ja myös nuorena taiteilijana Kuhmon Kamarimusiikki -tapahtumassa, Gstaad Menuhin Festivalilla ja Isny Opera -festivaalilla.

Tammikuussa 2020 Ibáñez-Resjan voitti Kuopion viulukilpailun.

## Lähteet

## Aiheesta muualla
Kotisivut: https://adrianibanez-resjan.com/fi/
Grieghallen

**Grieghallen** on vuonna 1978 valmistunut konserttitalo Bergenissä, Norjassa. Talo on nimetty säveltäjä Edvard Griegin mukaan ja sijaitsee Edvard Griegin aukiolla. Talossa on 1500-paikkainen konserttisali, joka on Bergenin filharmonisen orkesterin kotisali. Rakennuksen on suunnitellut tanskalainen arkkitehti Knud Munk.

Eurovision laulukilpailu 1986 järjestettiin Grieghallenissa.

## Lähteet
*Grieghallen Bergen byleksikon 
*Edvard Griegs plass Bergen byleksikon

### Viitteet
Micah

**Micah** on miehen etunimi. Suomessa nimi Micah on kesäkuun 2019 loppuun mennessä annettu 48 miehelle.

## Tunnettuja Micaheja

* Micah Hyde, englantilainen jalkapalloilija
* Micah Jenkins (1835–1864), etelävaltioiden kenraali
* Micah Kogo, kenialainen kestävyysjuoksija
* Micah Richards, englantilainen jalkapalloilija
* Micah Zandee-Hart, kanadalainen jääkiekkoilija.

## Kuvitteellisia Micaheja

* Micah Sanders, kuvitteellinen henkilö televisiosarjassa ''Heroes''
* Micah Bell, kuvitteellinen hahmo videopelissä ''Red Dead Redemption 2''.

## Lähteet
Ribeauvillé

**Ribeauvillé** on kunta Koillis-Ranskassa Haut-Rhinin departementissa Grand Estin alueella. Se sijaitsee noin 17 kilometriä Colmarin kaupungista pohjoiseen.

Kaupunkia ja sitä ympäröiviä kukkuloita hallitsee kolmen keskiaikaisen linnan rauniot. Nämä linnat ovat *Château du Girsberg*, *Château du Haut-Ribeaupierre* ja *Château de Saint-Ulrich*. Kaikkiin linnoihin pääsee patikoimalla kaupungista. Osa kaupungin keskiaikaisista muureista ja puolustustorneista on myös säilynyt. Yksi säilyneistä torneista on teurastajien torni, *Porte des Bouchers*. Se on nimetty teurastajien killan mukaan, joilla oli vastuulla kaupungin puolustaminen tämän tornin suunnalta. Kaupungin pääkadun Grand'ruen varrella on lukuisia vanhoja koristeltuja taloja ja suihkulähteitä.

Kaupungissa järjestetään Alsacen vanhin juhla *Pfifferdaj* eli Minstrelien juhla. Se on järjestetty syyskuun ensimmäisenä sunnuntaina vuodesta 1481 lähtien.


Tiedosto:Girsberg_028.JPG|Château du Girsberg
Tiedosto:Donjon_du_Haut-Ribeaupierre_012.JPG|Château du Haut-Ribeaupierre
Tiedosto:Chateau_Saint-Ulrich_1.jpg|Château de Saint-Ulrich
Tiedosto:Ribeauvillé_TourEnceinte_05.JPG|Porte des Bouchers


## Lähteet

## Aiheesta muualla
Wolfgang Abendroth (urkuri)

**Wolfgang Abendroth** (s. 1978 Osnabrück) on saksalainen urkuri. Hän opiskeli pianon- ja urkujensoittoa, improvisointia, orkesterinjohtoa ja laulamista Kölnin musiikkikorkeakoulussa. Hän on päässyt palkintosijoille monissa kansainvälisissä kilpailuissa. Esiintymässä hän on käynyt lukuisissa Euroopan ja Amerikan mantereen maissa.

Abendroth pääsi vuonna 2002 Düsseldorfin Johanneksen kirkon urkurin ja kanttorin virkaan. Hän on johtanut kyseisen kirkon kuoroa ja Düsseldorfin kamarikuoroa sekä opettanut Kölnin musiikkikorkeakoulussa ja Herfordin kirkkomusiikkikorkeakoulussa. Hänelle on myönnetty Düsseldorfin kaupungin virallinen tunnustus työstä kaupungin musiikkielämän edistämisen parissa.

Abendroth on päässyt esiintymään Kuhmon Kamarimusiikki -tapahtumaan.

## Lähteet
Mutru

**Mutru** on sukunimi, joka on muun muassa seuraavilla suomalaisilla henkilöillä:

*Erkki Mutru (1910–1990), opettaja ja kirjailija 
*Leevi Mutru (s. 1995), yhdistetyn hiihtäjä
*Pertti Mutru (1930–1964), kori- ja käsipalloilija
Kaysersberg Vignoble

**Kaysersberg Vignoble** on kunta Koillis-Ranskassa Haut-Rhinin departementissa Grand Estin alueella. Se sijaitsee noin 12 kilometriä Colmarin kaupungista luoteeseen.

Kunta syntyi 1. tammikuuta 2016 kun kolme kuntaa Kaysersberg, Kientzheim ja Sigolsheim yhdistyivät.

Kunnan kuuluisin nähtävyys on Schlossbergin linna. Sen rakennutti Pyhän saksalais-roomalaisen keisarikunnan keisari Fredrik II. Tästä linnasta tulee nimi Kaysersberg, joka tarkoittaa suomeksi "keisarin vuorta".

## Tunnettuja kuntalaisia
* Albert Schweitzer (1875-1965), teologi, muusikko, filosofi ja lääkäri, Nobelin rauhanpalkinnon voittaja vuonna 1952
* Roger Hassenforder (s. 1930), kilpapyöräilijä

## Lähteet

## Aiheesta muualla
Womma Seppälä

**Womma Seppälä** on suomalainen radio- ja televisiojuontaja. Hän on Sari Seppälän poika sekä laulaja Been (Bertta Seppälä) veli. 

Tällä hetkellä Seppälä juontaa YleX:n iltaa maanantaista torstaihin kello 17-20.

Tätä ennen Seppälä on juontanut *YleX Viikonloppu*-nimistä radio-ohjelmaa YleX:llä. Hän on ollut aiemmin myös juontamassa Galaxi-lastenohjelmaa Yle TV2-kanavalla.

## Lähteet
Bergheim (Haut-Rhin)

**Bergheim** on kunta Koillis-Ranskassa Haut-Rhinin departementissa Grand Estin alueella. Se sijaitsee noin 17 kilometriä Colmarin kaupungista pohjoiseen.

Bergheimin keskiaikaiset 1300-luvulla tehdyt kaupungin suojavallit ovat hyvin säilyneet. Kaupungin porteista vain yksi, *Porte Haute*, on jäljellä. Kaupungin kapeita katuja reunustaa lukuisat vanhat hyvin säilyneet talot. Bergheimin keskustassa on 1300-luvulla rakennettu goottilainen kirkko *Notre-Dame-de-l'Assomption*. Bergheimin synagoga on myös peräisin 1300-luvulta.


Tiedosto:Bergheim-aerien.jpg|Ilmakuva kaupungista
Tiedosto:Bergheim_Remparts_02.JPG|Kaupungin suojavalleja
Tiedosto:Bergheim_GrandRue_40-38-36.JPG|Kaupungin vanhoja taloja
Tiedosto:Bergheim_NotreDame36.JPG|Notre-Dame-de-l'Assomption
Tiedosto:Synagogue_de_Bergheim.JPG|Bergheimin synagoga


## Lähteet

## Aiheesta muualla
Ailen Prittšin

**Ailen Prittšin** (; s. 1987 Leningrad) on venäläinen viulisti. Hän opiskeli Pietarissa Elena Zaitsevan ja Moskovan Tšaikovski-konservatoriossa Eduard Gratšin johdolla. Hän voitti Long–Thibaud-kilpailun vuonna 2014 ja on tullut palkituksi myös muissa viulukilpailuissa. Hän on tehnyt yhteistyötä muiden muassa Svetlanov-sinfoniaorkesterin, Transilvanian filharmonikkojen ja Cannesin sinfoniaorkesterin kanssa. Kaudella 2018–19 hän osallistui Venäjän-kiertueeseen Teodor Currentzisin ja MusicAeterna-orkesterin kanssa. Prittšin on julkaissut levytyksiä Melodija-levy-yhtiön kautta ja pitänyt kansainvälisiä mestarikursseja. Vuonna 2019 hän pääsi esiintymään Kuhmon Kamarimusiikki -tapahtumaan.

## Lähteet
Önder Baloglu

**Önder Baloglu** (s. 1988) on saksalaistunut turkkilaissyntyinen viulisti. Hän opiskeli Folkwang-taideyliopistossa, Essenissä. Hän pääsi opiskellessaan Duisburgin filharmonikkojen sekä Düsseldorfin oopperan ja Duisburgin teatterin konserttimestariksi. Hän on soittanut myös omassa Les Essences -orkesterissaan ja useissa muissa orkestereissa. Hän on toiminut lisäksi kamarimusiikin parissa ja perustanut vuonna 2015 oman kamarimusiikkifestivaalinsa Essenin Katakomben-teatterissa. Opetustyötä Baloglu on tehnyt Folkwang-taideyliopistossa. Hänen instrumenttinsa on vuoden 1779 Antonio Gragnani -viulu.

Baloglu on päässyt esiintymään Kuhmon Kamarimusiikki -tapahtumaan.

## Lähteet

## Aiheesta muualla
* Viralliset sivut
HK Rostov

**HK Rostov** on venäläinen jääkiekkojoukkue Rostov-na-Donun kaupungista. Joukkue on perustettu vuonna 2013 ja se pelasi Venäjän kolmanneksi korkeimmalla sarjatasolla VHL-B:ssä vuodet 2013-2019. Kaudeksi 2019–2020 joukkue siirtyi pelaamaan Venäjän toiseksi korkeimmalle sarjatasolle VHL-liigaan. 

## Joukkue kaudella 2025–2026

### Valmennus & Joukkueenjohto
* **Päävalmentaja:** Grigorijs Panteļejevs 
* **Apuvalmentaja:** Sergei Suharev 
* **Maalivahtivalmentaja:** Andrei Litvinov 
* **Fysiikkavalmentaja:** Roman Razbeiko 
* **Huoltopäällikkö:** Vasili Mjakinin 
* **Puheenjohtaja:** Robertas Kutšinskas 
* **Varapuheenjohtaja:** Jakov Tyšlangov 
* **Toimitusjohtaja:** Toomas Kull 
* **Jääkiekkotoiminnanjohtaja:** Natalia Kull 

*Lähde: EliteProspects*

## Lähteet

## Aiheesta muualla
*Seuran kotisivut
Libra (kryptovaluutta)

**Libra** oli Facebookin suunnittelema kryptovaluutta, joka tulisi käyttöön vuoden 2020 alkupuoliskolla. Suunnitelma on saanut runsaasti arvostelua eri maiden päättäjiltä. Suunniteltuun libraan on esitetty liittyvän rahanpesun riskiä sekä yksityisyyden suojan, talouden vakauden ja kuluttajansuojan uhkia.

Ranskan valtiovarainministeri Bruno LeMaire on sanonut, että Ranska estää sen tulon Eurooppaan.

Libran perustana on lohkoketjuteknologia. Mukana on kaksikymmentä yritystä, muun muassa Mastercard, Visa, Paypal, Uber, Spotify ja Ebay.

## Lähteet
Eero Honkinen

**Eero Vilhelm Honkinen** (8. maaliskuuta 1922 Laitila – 30. toukokuuta 1995) oli suomalainen juristi ja maakuntaneuvos, joka toimi pitkään Laitilan kunnanjohtajana. 

## Henkilöhistoria
Eero Honkisen vanhemmat olivat maanviljelijä Oskar Vilhelm Honkinen ja Milda Irene Lehtonen ja puoliso vuodesta 1956 Pirkko Anna-Liisa Yli-Karro. Honkinen tuli ylioppilaaksi 1945 ja suoritti ylemmän oikeustutkinnon 1951. Laitilan kunnanjohtajaksi hän tuli valmistumistaan seuraavana päivänä. Honkisella oli lukuisia luottamustoimia, presidentin valitsijamies hän oli vuonna 1962. Honkinen sai maakuntaneuvoksen arvonimen vuonna 1980.

## Julkaisuja
* *Kuvakertomus Laitilasta*, 1973
* *Kummikuntaliikkeestä ystäväkuntatoiminnaksi: Laitilan – Bollebygdin / Härrydan ystäväkuntatoiminnan alkuvaiheita*, 1990

## Lähteet
Tyson Foods

**Tyson Foods, Inc.** on yhdysvaltalainen elintarvikeyhtiö, jonka pääkonttori sijaitsee Springalessa Arkansasissa. Yritys perustettiin vuonna 1935.

## Aiheesta muualla
*Yrityksen verkkosivusto
Himalajan Vapaakirkko

**Himalajan Vapaakirkko** (*Himalayan Free Church of India (HFCI)*) on vapaakirkko, joka toimii Intiassa Länsi-Bengalin ja Sikkimin alueilla. Se on perustettu vuonna 1962 ja sillä on noin 130 seurakuntaa ja noin 12 000 jäsentä. Se on syntynyt Suomen Vapaakirkon tekemän lähetystyön tuloksena.

## Historia

Ensimmäiset Suomen Vapaakirkon lähetit saapuivat alueelle 1800-luvun lopussa. Sigrid Gahmberg alkoi harjoittaa alueella terveydenhoitoa sekä perusti Bhutanin rajalla olleeseen kylään Baksaduariin ensimmäisen koulun. Tiibetin lähellä sijainneisiin köyhiin ja eristyneisiin vuoristokyliin tuotiin peruna ja perustettiin omenatarhoja, kutomakoulu sekä kutomatehdas. Vuosien varrella alueella toimi kymmeniä suomalaisia lähettejä, joista osa myös kuoli lähetyskentällä. Näistä läheteistä seitsemän haudattiin Himalajan multiin, kun taas yksi katosi tuhotulvassa vuonna 1950.

Vuonna 1962 perustettiin itsenäinen Himalajan Vapaakirkko. Vuoden 2004 jälkeen kirkon jäsenmäärä on kaksinkertaistunut.

## Organisaatio ja toiminta
Kirkko toimii Intian Länsi-Bengalin ja Sikkimin alueilla. Siellä seurakuntia ja seurakuntapiirejä on yhteensä noin 130 ja niissä on noin 12 000 jäsentä. Seurakunnissa työskentelee pastoreita, evankelistoja ja naistyöntekijöitä yhteensä 100. Kirkko perustaa myös uusia seurakuntia pyrkien tavoittamaan kristinuskon sanomalla uusia ihmisiä, myös erilaisia vähemmistökansanryhmiä. Suomen Vapaakirkko avustaa Himalajan Vapaakirkkoa työntekijöiden palkanmaksussa ja koulutuksessa.

## Lähteet

## Katso myös
*Suomen Vapaakirkon lähetystyö
Pentti Huhanantti

**Pentti Juhani Huhanantti** (11. lokakuuta 1909 Oulu – 28. maaliskuuta 1985 Helsinki) oli juristi, joka toimi Suomen Hypoteekkiyhdistyksen pääjohtajana. 

Pentti Huhanantin vanhemmat olivat pankinjohtaja Väinö Oskari Huhanantti ja Ellen Emilia Laurila ja puoliso vuodesta 1935 Svea Elvira Karlsson. Talvisodassa kaatunut hävittäjä-ässä Tatu Huhanantti oli hänen veljensä. Pentti Huhanantti tuli ylioppilaaksi 1925 ja suoritti ylemmän oikeustutkinnon 1937, varatuomarin arvon hän sai 1951. Huhanantti toimi asianajotoimiston osakkaana 1938 ja omistajana 1939–1941, kansanhuoltoministeriön sihteerinä 1941 ja Suomen Hypoteekkiyhdistyksen apulaisasiamiehenä 1942, apulaisjohtajana ja asiamiehenä vuodesta 1942, johtajana vuodesta 1956 ja pääjohtajana 1967–1976. Hypoteekkinotariaatti-yhtiön toimitusjohtaja hän oli 1959–1967, Felix-Filmi-yhtiön 1958–1965 ja Auntohypoteekkipankin 1968–1976. Sotilasarvoltaan Huhanantti oli kapteeni.

## Lähteet
Wittelsheim

**Wittelsheim** on kunta Koillis-Ranskassa Haut-Rhinin departementissa Grand Estin alueella. Se sijaitsee aivan Mulhousen kaupungin läheisyydessä.

Wittelsheim oli merkittävä potaskatuotannon keskus Alsacessa. Amélie Zurcher löysi esiintymän vuonna 1904, ja siitä Wittelsheim sai vaurautta vuosikymmenien ajan, kunnes tuotantolaitokset ajettiin alas vuosituhannen vaihteessa.

## Lähteet

## Aiheesta muualla
Igors Rausis

**Isa Kasimi**, ent. **Igors Rausis**, alkuperäinen nimi: **Igor Kondylev** (7. huhtikuuta 1961 Komunarsk, Ukraina – 28. maaliskuuta 2024) oli latvialainen shakin suurmestari.

Ukrainassa syntynyt Rausis, silloin vielä sukunimeltään Kondylev, muutti vuonna 1984 Latviaan. Hän omaksui vaimonsa mukaan nimen Rausis ja myöhemmin tšekkiläisen nimen Isa Kasimi solmittuaan uuden avioliiton.

Rausis sai suurmestarin arvon vuonna 1992. Hän päätti uransa jäätyään heinäkuussa 2019 kiinni puhelimen käytöstä pelin aikana. Hän oli tuolloin noussut maailmanlistalla sijalle 53. Hänen nopea urakehityksensä muutamana vuotena ennen kiinni jäämistä oli herättänyt epäilyjä aiemminkin, mutta näyttöä ei ollut saatu. Hän pelasi vielä yhden epävirallisen pelin uudella nimellään lokakuussa 2020 Latviassa Valkassa.

Rausis on pääosassa Juhani Seppovaaran romaanissa *Shakkimestari* (Docendo, 2024).

## Lähteet
Cora Diamond

**Cora Diamond** (s. 30. lokakuuta 1937 New York) on yhdysvaltalainen filosofi. Diamond on kirjoittanut filosofiaan liittyvän kirjan, *Reading Wittgenstin with Anscombe, Going On to Ethics*.

## Lähteet
Soultz-Haut-Rhin

**Soultz-Haut-Rhin** on kunta Koillis-Ranskassa Haut-Rhinin departementissa Grand Estin alueella. Se sijaitsee noin 22 kilometriä Mulhousen kaupungista luoteeseen.

Kunta sijaitsee Vogeesien vuoriston juurella, lähellä vuoriston korkeimpia huippuja. Soultzilla on pitkä historia, ja sen nimi mainittiin ensimmäisen kerran vuonna 667. Viininviljely toi alueelle vaurautta 1500- ja 1600-luvuilla. Tältä ajalta olevia taloja torneineen on runsaasti kaupungin alueella.

Kunnan nähtävyyksiin kuuluu 1100-luvulta peräisin oleva linna *Château de Bucheneck*. Se toimii nykyään museona, ja siellä voi tutustua venäläisen runoilijan Puškinin traagisessa kaksintaistelussa surmanneen Georges d’Anthèsin tarinaan.

## Tunnettuja kuntalaisia
* Georges d’Anthès (1812-1895), sotilas
* Bernard Genghini (s. 1958), jalkapalloilija

## Lähteet

## Aiheesta muualla
William Wheeler

**William Wheeler** voi tarkoittaa ainakin seuraavia:

* William A. Wheeler, yhdysvaltalainen poliitikko, Yhdysvaltain varapresidentti 1877&ndash;1881
* William Adolphus Wheeler, yhdysvaltalainen sanakirjan tekijä
* William McDonald Wheeler, yhdysvaltalainen poliitikko
* William Morton Wheeler, yhdysvaltalainen entomologi
Hagai Shaham

**Hagai Shaham** (s. 8. heinäkuuta 1956) on israelilainen viulisti.  Hän voitti Münchenin ARD-kilpailun vuonna 1990. Orkestereita, joiden kanssa hän on esiintynyt, ovat olleet muiden muassa BBC:n orkesterit, Liverpoolin sinfoniaorkesteri ja Israelin filharmonikot.

Shaham opiskeli Israelissa Ilona Feherin sekä Yhdysvalloissa Emanuel Borokin, Arnold Steinhardtin ja Guarneri-kvartetin johdolla. Hän on julkaissut levytyksiä muiden muassa Hyperion-, Decca-, EMI-, Chandos- ja Naxos-levymerkeillä. On toiminut Tel Avivin Buchmann–Mehta-musiikkikorkeakoulun professorina ja saanut Stony Brook -yliopiston taiteilijaresidenssin Yhdysvalloissa. Hän perusti Israelin nuoria viulisteja tukevan Ilona Feher -säätiön.

## Lähteet
Helsingin kamariorkesteri

**Helsingin kamariorkesteri** perustettiin kapellimestari Paavo Berglundin aloitteesta. Orkesteri toimi hänen johdollaan vuosina 1953–1964. Joukko Helsingin orkestereissa työskenteleviä kamarimuusikoita elvytti uinuvan orkesterin vuoden 1973 alussa, jonka seurauksena orkesterin toiminta oli aktiivista vuosien ajan. Helsingin kamariorkesteri kantaesitti useita suomalaisia teoksia, kuten Einojuhani Rautavaaran *Pelimannit* op. 1, Aulis Sallisen *Kamarimusiikki 1* op. 38 ja Kalevi Ahon *Kamarisinfonia 1* (1976). Orkesteri konsertoi laajalti kotimaassa ja muun muassa Lontoossa (1975) ja Brnossa. 

## Levytyksiä

**Helsingin kamariorkesteri*, dir. Leif Segerstam, BIS (1975)
**Joonas Kokkonen, Helsinki Chamber Orchestra,* dir. Rudolf Baumgartner, Finlandia Records (1981)
**Flute Concertos by Stamitz and Benda*, Mikael Helasvuo, huilu, dir. Jukka-Pekka Saraste, BIS (1986)
Bollwiller

**Bollwiller** on kunta Koillis-Ranskassa Haut-Rhinin departementissa Grand Estin alueella. Se sijaitsee noin 15 kilometriä Mulhousen kaupungista luoteeseen.

Bollwillerissä oleva linna *Château de Bollwiller* on alkujaan rakennettu 1200-luvulla. Vuosisatojen saatossa sitä on useasti laajennettu. Linna liitettiin Ranskan historiallista monumenttien listalle vuonna 2007. Linna on yksityisomistuksessa.

## Tunnettuja kuntalaisia
* Amélie Zurcher (1858-1947), geologi

## Lähteet

## Aiheesta muualla
Rauman liikenne

**[[Rauma]]n liikenne** on monipuolista. Raumalla kulkee muun muassa joukkoliikenne. Rauman paikallisliikenteestä vastaa Koiviston Auto. Raumalta löytyy hyvät linja-autoyhteydet esimerkiksi Turkuun, Poriin, Tampereelle, Helsinkiin ja Vaasaan. Raumalla toimii Rauman Liikennekoulutus, joka kouluttaa Raumalla autoilijoita tai muita liikenteen kuljettajia.

## Tieliikenne

Rauman läpi kulkee kaksi Suomen valtatieverkon tietä. Valtatie 12 alkaa Raumalla, mistä se kulkee länsi-itäsuuntaisesti Tampereen ja Lahden kautta Kouvolaan. Rauman läpi kulkee myös Valtatie 8, mikä on osa eurooppatietä E8. Valtatietä 8 pitkin kuljetaan etelään mennessä Turkuun. Pohjoiseen mennessä valtatietä 8 pitkin pääsee Poriin, Vaasaan sekä Kokkolaan. Tiet ovat Rauman alueella pääosin yksiajorataisia lukuun ottamatta lyhyttä nelikaistaista osuutta valtatiellä 12. Eritasoliittymiä Rauman alueella on kolme. Eteläisin niistä on Ottilan eritasoliittymä, joka sijaitsee yhdystien 2052 ja valtatien 8 risteyksessä. Toiseksi pohjoisin eritasoliittymä sijaitsee valtatien 12 ja 8 risteyksessä, pohjoisin taas valtatien 8, Koilisväylän sekä Pohjoiskehän liittymäkohdassa. 

Valtatie 8 on suunniteltu parannettavan nelikaistaiseksi Unajan kylän ja Ottilan eritasoliittymän välillä. Valtatien 8 ja 12 välisen eritasoliittymän jälkeen alkavan ohituskaistatien leventämistä nelikaistatieksi on suunniteltu niin, että uutta nelikaistatietä rakennettaisiin Eurajoen kuntaan asti. Valtatien 12 ja 8 eritasoliittymään on suunniteltu myös parannustoimenpiteitä.

Valtateiden liikennemäärät Rauman keskustan läheisyydessä vaihtelevat pääosin alle 2500 ajoneuvosta noin 13 000 ajoneuvoon vuorokaudessa.

## Turvallisuus Rauman liikenteessä
Raumalla sattuu vuosittain noin 50 henkilövahinkoa, jotka tapahtuvat liikenteessä. Vuosittain loukkaantuu keskimäärin noin 56 henkilöä, ja menehtyy noin yksi. 15–17-vuotiaille onnettomuusriski on suurin.

## Kävely ja pyöräily
Raumalla on paljon väyliä, ja maasto on tasaista, mikä tekee pyöräilymahdollisuuksista hyvät. Rauma on valittu Vuoden pyöräilykunnaksi vuonna 2010.

## Muu liikenne
Junat eivät kulje Raumalle suoraan. Lähin lentoasema on Porin lentoasema, joka sijaitsee noin 50 kilometriä Raumalta. Toinen on Turun lentoasema, joka sijaitsee noin 94 kilometriä Raumalta.

## Lähteet
Turek

**Turek** on kaupunki Ison-Puolan  voivodikunnassa Länsi-Puolassa. Se sijaitsee 125 kilometriä Poznańista itään. Kaupungissa asui vuoden 2019 arvion mukaan 26&nbsp;833 asukasta. Turek on tärkeä maitoteollisuuden keskus.

## Ystävyyskaupungit
*  Wiesmoor (2002) 
*  Dunaivtsi (2005)
*  Türkler (2005)
*  Rovinari (2008)
*  Uniejów (2009)

## Lähteet

## Aiheesta muualla
Joel Mokyr

**Joel Mokyr** (s. 26. heinäkuuta 1946) on yhdysvaltalais-israelilainen taloushistorioitsija. Hän toimii taloustieteen ja historian professorina (Robert H. Strotz Professor) Northwestern-yliopistossa. Mokyr väitteli tohtoriksi Yalen yliopistosta vuonna 1974 ja on tehnyt akateemisen uransa pääosin Northwestern-yliopistossa.
 

Mokyr on johtavia teknologisen kehityksen ja teollisen vallankumouksen tutkijoita. Hänelle myönnettiin Balzanin palkinto vuonna 2015. Mokyr sai Nobelin taloustieteen palkinnon vuonna 2025 yhdessä Philippe Aghionin ja Peter Howittin kanssa kestävää talouskasvua koskevista tutkimuksista.

## Teoksia
* 1976: Industrialization in the Low Countries, 1795–1850
* 1983: Why Ireland Starved: An Analytical and Quantitative Study of Irish Poverty, 1800–1851
* 1985: The Economics of the Industrial Revolution (toim.)
* 1990: Twenty Five Centuries of Technological Change: An Historical Survey
* 1990: The Lever of Riches: Technological Creativity and Economic Progress
* 1993: The British Industrial Revolution: an Economic Perspective (toim.)
* 2002: The Gifts of Athena: Historical Origins of the Knowledge Economy
* 2003: The Oxford University Press Encyclopedia of Economic History (toim.)
* 2009: The Invention of Enterprise: Entrepreneurship from Ancient Mesopotamia to Modern Times (toim.)
* 2009: The Enlightened Economy: An Economic History of Britain 1700–1850
* 2016: A Culture of Growth: The Origins of the Modern Economy

## Lähteet

## Aiheesta muualla
* Joel Mokyrin kotisivu
Rydzyna

**Rydzyna** on kaupunki Ison-Puolan voivodikunnassa Länsi-Puolassa. Se sijaitsee lähellä Lesznoa ja noin 88 kilometriä Poznańista etelään. Kaupungissa asui vuoden 2019 arvion mukaan 2&nbsp;897 asukasta. Rydzyna oli Puolan kuningas Stanisław Leszczyńskin asuinpaikka. Rydzynan historiallisesti tärkein alue on 1400-luvun alussa rakennettu Rydzynan linna. Kauppatorin ympärillä sijaitsevat myös vanha kaupungintalo ja barokkikirkko, jotka rakennettiin 1800-luvulla.

## Valokuvia

File:Rydzyna2_Apr05.jpg| Rydzynan kauppatori huhtikuussa 2005
File:Rydzyna3_Apr05.jpg|Rydzynan linna
File:H.13.226_-_Rydzyna_Zamek.JPG|Linnan ympäristöä
File:Rydzyna-wiatrak.jpg |Historiallinen 1800-luvun tuulimylly "Józef" Rydzynassa
File:Rydzyna,_kościół_ewangelicki_pw._Świętego_Krzyża.jpg| Entinen evankelinen kirkko, nykyisin konserttisali
File:H.13.177_-_Rydzyna_Kościól.JPG | Pyhän Stanislausin kirkko

## Lähteet

## Aiheesta muualla
Lännenpunaorava

**Lännenpunaorava** (*Tamiasciurus douglasii*) on oravien (Sciuridae) heimoon kuuluva jyrsijälaji. Lajia tavataan havumetsistä, missä sen ravintoa ovat männyn siemenet. Lännenpunaoravaa tavataan Yhdysvalloista sekä Kanadasta.

## Lähteet

## Aiheesta muualla
*Laji.fi: Lännenpunaorava (''Tamiasciurus douglasii'')
*ITIS: Tamiasciurus douglasii 
*University of Michigan, Animal Diversity Web (ADW): Tamiasciurus douglasii, Douglas's squirrel
Tähystäjätörö

**Tähystäjätörö** (*Romanogobio uranoscopus*) on särkikaloihin kuuluva euroopplainen makean veden kalalaji. 

Tähystäjätörö on tavallisesti 10–15 senttimetrin mittainen. Kalalla on kaksi viiksisäiettä, jotka voivat taivutettuina yltää silmän yli.

Laji esiintyy laajalti Tonavan sivujoissa, muttei pääuomassa joen alajuoksulla. Sitä tavataan nopeasti virtaavassa vedessä.

## Lähteet
Zduńska Wola

**Zduńska Wola** on kaupunki ja oma kuntansa Puolan keskiosassa, Łódźin voivodikunnassa. Se on piirikuntansa hallinnollinen keskus. Zduńska Wolassa asuu 42&nbsp;374 ihmistä (2015). Se sijaitsee noin 45 kilometriä Łódźista länteen. Zduńska Wola oli tunnettu tekstiiliteollisuudestaan. Kaupunki on myös Maximilian Kolben syntymäpaikka.

## Ystävyyskaupungit
*  Edeleny, Unkari
*  Lőrinci, Unkari
*  Maribor, Slovenia
*  Pietrasanta, Italia
*  Valmiera, Latvia
*  Zarasai, Liettua

## Lähteet

## Aiheesta muualla
Kantokasken koulu

**Kantokasken koulu** on Espoon Latokaskessa sijaitseva peruskoulu, joka tarjoaa yleisopetusta 1–6-luokkalaisille. Koulussa opiskelee tällä hetkellä noin 330 oppilasta. Koulussa opiskeltava A-kieli on englanti.

Koulun rehtori on Leila Tuominen.

## Lähteet

## Aiheesta muualla
* Kantokasken koulun sivut Espoon kaupungin sivustossa
* Hagerlund.net: Espoon koulut: Kantokasken koulu
Kivipleko

**Kivipleko** (*Lithogenes villosus*), aiemmin alkuimumonni, on imumonnien heimoon (Loricariidae) kuuluva makean veden kalalaji. Se on hyvin pienikokoinen laji, joka tunnetaan vain yhdeltä Guyanan Potarojoen koskialueelta. Kivipleko on pohjakala. Lajilla on sekä selkäevässään että peräevässään seitsemän nivelruotoa.

## Lähteet
Espanjan ilmasto

**[[Espanja|Espanjan]] ilmasto** jakautuu kolmeen ilmastovyöhykkeeseen; etelässä vallitsee välimerenilmasto, maan keskiosissa mannerilmasto ja pohjois- sekä luoteisosissa meri-ilmasto. Espanjan pääkaupungissa Madridissa on mannerilmasto.

## Lämpötilat
Espanjan kaikkien aikojen lämpöennätys 47,3 °C mitattiin 13. heinäkuuta 2017 Montoron kunnasta. Kylmyysennätys −35,8 °C on mitattu Vega de Liordesin kylässä Leónin maakunnassa 7. tammikuuta 2021.

Espanjan vuotuinen keskilämpötila on 15,5 celsiusastetta. Kuumin kuukausi on elokuu 22,9 asteen keskiarvolla ja kylmin tammikuu 9,4 asteen keskiarvolla.

Tammikuun keskimääräinen päivän ylin lämpötila on Espanjan La Gomerassa ja Teneriffalla 21 celsiusastetta, Mallorcalla, Menorcassa ja Ibizassa 14 celsiusastetta, Barcelonassa 13 celsiusastetta ja Madridissa vain 6 celsiusastetta. Heinäkuun keskimääräinen päivän ylin lämpötila taas on Teneriffalla 29 celsiusastetta, Aurinkorannikolla 31 celsiusastetta, Madridissa 25 celsiusastetta ja Fuerteventurassa 28 celsiusastetta.

Espanjan kylmin alue on Palencia, jossa tammikuun toisen viikon keskilämpötila oli 6 celsiusastetta havaintokaudella 1971–2010. Tammikuun toinen viikko on tavallisesti Espanjassa vuoden kylmintä aikaa. Kuumin  paikka tammikuun toisen viikon keskilämpötiloja tarkastellessa on Alicante tai Almeria.

## Sateisuus ja paisteisuus
Espanjan vuotuinen keskimääräinen sademäärä on 550,3 millimetriä. Sateisinta on marraskuussa, jolloin sataa keskimäärin 68,9 millimetriä. Vähiten sataa heinäkuussa, keskimäärin 14,2 millimetriä.

Espanjan sateisin paikka on Grazalema, jossa sataa 817 millimetriä vuodessa. Maan vähäsateisin paikka Alicante on myös maailman kuivin asuttu paikka.

Aurinkoisinta on Kanariansaarilla, jossa paistaa keskimäärin 7,5 tuntia päivässä.

## Ilmastonmuutos

Ilmaston lämpenemisen johdosta Espanjan kesä on pidentynyt viidellä viikolla 1980-lukuun verrattuna. Myös trooppiset yöt ovat lisääntyneet. Puoliaavikoiden pinta-ala on ilmaston lämpenemisen takia laajentunut Espanjassa 30 000 neliökilometrillä. Espanjan keskilämpötila on 1970-luvulta nykypäivään noussut laajalti, eniten talvisaikaan. Viimeisen sadan vuoden aikana Espanjan ilmasto on lämmennyt hiukan nopeammin kuin muun Euroopan unionin alue keskimäärin. Joillakin alueilla keskilämpötila on noussut jopa 2 celsiusastetta. Pakkaspäivien määrä rannikkoalueilla on vähentynyt lähes päivän vuosikymmenessä. Trooppiset yöt ovat lisääntyneet vuodesta 1980 Espanjan kaakkoisosassa lähes neljällä vuosikymmenessä. Myös sateisuus on useassa osassa maata vähentynyt, ja lumisten päivien määrä Pyreneillä on vähentynyt.

## Lähteet
Meritorin koulu

**Meritorin koulu** on Espoonlahden rannalla Kivenlahdessa sijaitseva alakoulu, jossa opiskelee noin 320 oppilasta. Koulu on rakennettu vuonna 1988. Opetusta Meritorin koulussa tarjotaan 1–6 luokkalaisille. Koulussa on tehty laaja peruskorjaus ja opetus on alkanut uudessa rakennuksessa vuoden 2021 alusta alkaen.

Koulun rehtori on Matti Jokela. Koulussa painotetaan matemaattis-luonnontieteellisiä aineita ja tarjotaan pienryhmäopetusta.

## Lähteet
Pakankylän koulu

**Pakankylän koulu** on Espoon Röylässä sijaitseva peruskoulu, joka tarjoaa yleisopetusta 1–6 luokkalaisille. Koulussa työskentelee noin 83 oppilasta.

Koulunjohtaja on Laura Kalmi.

## Lähteet